Rengeteg szemét jött le a dombról
Még nem tûnt el az összes szemét a vihar tépázta gyõri Pápai úti hulladéklerakó környékérõl. Bár már egy darus kocsit is bevetettek, napokig eltart, mire a múlt heti orkánerejû szél utolsó nyomait is eltakarítják.
Két napig esõ, két napig hó esett a vihar elõtt. A gyõri Pápai úti hulladéklerakó felázott talaja engedett a 100–110 kilométer/órás szélnek (azt az adatot ott mérték), amely könnyedén kitépte a védõhálót egy több száz méteres szakaszon. Hiába a példa nélküli vastag takaróföld, a tömörítetlen, darabos hulladékot felkapta a szél a domb tetejérõl és szétszórta a környéken, a bevásárlóközpontok parkolóiban, a 83-as fõúton, és teleaggatott nejlonzacskókkal több száz fát. Még aznap egy 25 fõs stáb fogott a kárelhárításba, de még most sem végeztek. Gyûlnek a zsákok, darus autóval és teleszkópos botokkal próbálják meg elérni a fennakadt szemetet. Még pár nap, mire újra rend lesz. Nagy Csaba, a Komszol kft. szóvivõje a Kisalföld kérdésére elmondta, hogy a környékbeliek – tolerálva a nem mindennapi körülményeket – türelmesen viselték a nehézségeket. Az orkán egyébként a belvárosban is nyolcvan embernek adott munkát, mert noha kukát nem sodort el a szél, néhánynak feltépte a tetejét és kifújta belõle a szemetet.